На основу члана 119. став 1. тач. 1. Закона о основама система образовања и васпитања ("Сл. гласник РС", бр. 88/2017 и 27/2018-др.закон), (у даљем тексту: Закон), Правилника о обављању друштвено-корисног, односно хуманитарног рада („Сл. гласник РС“, бр. 68/2018), и члана 234. Статута ОШ „Десанка Максимовић“ Катун, Школски одбор ОШ „Десанка Максимовић“ Катун, на седници одржаној дана 27.12.2018. године донео је

**ПРАВИЛНИК**

**О НАЧИНУ ЕВИДЕНТИРАЊА И ПРАЋЕЊА ДРУШТВЕНО-КОРИСНОГ, ОДНОСНО ХУМАНИТАРНОГ РАДА И ИЗВЕШТАВАЊА О ЊЕГОВИМ ЕФЕКТИМА**

**Члан 1.**

Овим правилником уређује се начин евидентирања и праћења друштвено-корисног, односно хуманитарног рада и извештавања о његовим ефектима у ОШ „Десанка Максимовић“ Катун .

**Члан 2.**

Друштвено-корисни, односно хуманитарни рад, у смислу овог правилника, обухвата активности чијим се остваривањем развија друштвено одговорно понашање ученика и представља облик ресторативне дисциплине којом се омогућава умањивање или отклањање начињене штете, односно последица те штете, развија свест о одговорности и последицама сопственог и понашања других и поправљају односи укључених страна.

Друштвено-корисни, односно хуманитарни рад одређује се ученику у складу са тежином учињене лакше и теже повреде обавеза ученика или повреде забране утврђене Законом, водећи рачуна о психофизичкој и здравственој способности, узрасту и достојанству ученика.

Друштвено-корисни, односно хуманитарни рад из става 2. овог члана одређује се упоредо са изрицањем васпитне, односно васпитно-дисциплинске мере, у поступку спроведеном у складу са одредбама Закона и Правилника о васпитно-дисциплинској одговорности ученика.

**Члан 3.**

Евиденцију о току спровођења активности из члана 2. овог правилника води лице које је решењем директора задужено за њено остваривање и праћење.

Евиденција из става 1. овог члана води се у писаном или електронском облику, у форми табела или листа .

Евиденција о току спровођења активности обухвата:

*- повреду обавезе ученика или повреду забране за коју се ученику одређује друштвено-користан, односно хуманитарни рад;*

*- мишљење представника тима ( - за инклузивно образовање или тима за заштиту ученика од дискриминације, насиља, злостављања и занемаривања )*

*- податке о обављеним консултацијама са родитељима односно другим законским заступником ученика и изабраној активности друштвено-корисног, односно хуманитарног рада од предвиђених активности за меру која се изриче;*

*- податке о планирању појачаног васпитног рада и плану обављања друштвено-корисног, односно хуманитарног рада;*

*- податке о трајању активности, учесталости и временском периоду и динамици остваривања друштвено-корисног, односно хуманитарног рада;*

*- податке о начину остваривања друштвено-корисног, односно хуманитарног рада;*

*- податке о учешћу родитеља односно другог законског заступника ученика у остваривању плана;*

*- напомена уколико је активност одређена ученику који се образује по индивидуалном образовном плану;*

*- податак о поднетом извештају надлежном органу,*

**Члан 4.**

Активности одређене уз васпитне мере опомену и укор одељењског старешине, одређује и прати њихово остваривање одељењски старешина самостално, а ако је потребно - уз подршку члана одељенског већа или стручног сарадника.

Активности одређене уз васпитну меру укор одељењског већа одређује одељењско веће, а прати одељењски старешина у сарадњи са једним или више наставника, односно стручним сарадником, које одреди одељенско веће.

Активности одређене уз васпитно-дисциплинску меру укор директора изриче директор, а прати одељењски старешина у сарадњи са једним или више наставника, односно стручним сарадником, које одреди директор решењем.

Активности одређене уз васпитно-дисциплинску меру укор наставничког већа, изриче наставничко веће, а прати одељењски старешина у сарадњи са једним или више наставника, односно стручним сарадником, које одреди директор решењем.

**Члан 5.**

Задужено лице из члана 3. овог правилника подноси извештај о ефектима друштвено-корисног, односно хуманитарног рада (навести конкретне органе установе) у зависности од изречене васпитне или васпитно-дисциплинске мере, и то:

- одељењском већу - за васпитне мере опомена и укор одељењског старешине;

- одељењском већу - за васпитну меру укор одељењског већа;

- директору школе - за васпитно-дисциплинску меру укор директора;

- наставничком већу - за васпитно-дисциплинску меру укор наставничког већа.

**Члан 6.**

Овај правилник је заведен под бројем 02-1704 од 27.122018. године, објављен на огласној табли дана 27.12.2018. године а ступа на снагу осмог дана од дана објављивања на огласној табли школе, дана 04.01.2019. године

У Катуну

дана 27.12.2018. године

Председник Школског одбора

Марија Илић Костић